**МУНИЦИПАЛЬНОЕ БЮДЖЕТНОЕ ДОШКОЛЬНОЕ ОБРАЗОВАТЕЛЬНОЕ УЧРЕЖДЕНИЕ ДЕТСКИЙ САД № 3 «КАРАПУЗ» Г. ДИГОРА ДИГОРСКОГО РАЙОНА РСО - АЛАНИЯ.**

**Æнæсцох ахурадон архайд**

**Хестæр къуар**

**Темœ «Зумœг»**

**Гъомбœлгœнœг: Каркусти Г.З.**

****

Заведующая ДОУ

д/с №3 «Карапуз»

г.Дигора Каргинова Л.В.

МП

**Дигори сахар**

**Темæ: «Зумæг»**

**Нисан: -** Зумæги менеугути туххæй зонундзинæдтæ ниффедар кæнун.

- Фæлтæрун аллихузон гъæлæсиуагæй сугъдæг дзоруйнаг дзорунбœл.

- Муртæ раст æма кæдзос дзорунбæл ахур кæнун дзурдтæ æма æмдзæвги фæрци.

**Æнхусадон æрмæг:** анзи афæнтти аллихузон хузтæ, се 'хсæн зумæги туххæйдæр, бæмпæгæй конд мети къубулойнœ, аудиозапись, мнемотаблицæ.

**Ахури цуд.**

Сувæллæнттæ тумбул зилдæй лæуунцæ.

**Гъомбæлгæнæг:** Сувæллæнттæ, уæ зæрдиуагæ куд ай аци бон? Гъæйдæ, кæрæдзей къохтæбæл æрхуæцæн æма кæрæдземæ баходæн. Кæрæдземæн зæгъæн: «Æгас цо!» Нур ба алкедæр æхецæн зæгъæд «Сæумæ хуарз!»

***Психогимнастикœ: «Сæумæхуарз!».***

Уæ сæумæ хуарз, цæститæ!

Райгъал айтæ?

Сæумæ хуарз, гъостæ!

Райгъал айтæ?

Сæумæ хуарз, къохтæ!

Райгъал айтæ?

Сæумæхуарз, къæхтæ!

Райгъал айтæ?

Сæумæ хуарз, сæр!

Райгъал дæ?

Цæститæ кæсунцæ (*цæститæ æрæхгæнунцæ, байгонунцæ)*.

Гъостæ игъосунцæ (*армитъæпæнтæ гъостæбæл байвæрунцæ).*

Къохтæ æрдзæф кæнунцæ (*армитъæпæнтæй къæрццитæ кæнунцæ*)

Къæхтæ тъуппитæ кæнунцæ (*къæхтæй тъуппитæ кæнунцæ*)

Сæр ба гъуди кæнуй (*армитъæпæнæйæй æрсæрфунцæ*)

Ура! Райгъал ан! (*Къохтæ хæрдмæ*)

**Гъомбæлгæнæг:** Хъæбæр хуарз! Нур ба уин бацеу-бацеу ракæнон. Анзæн æ циуавæр афонии туххæйæй?

***Бацеу-бацеу.***

Уорс-уорсид фестунцæ фæзтæ,

Сæнтуорс пæлæзтæ – бæлæстæн.

Уазалæй уадæлттæ суйунцæ,

Уазали мæргътæ дæр тухсунцæ.

**Сувæллæнттæ:** Аци бацеу-бацеу зумæги туххæй æй.

**Гъомбæлгæнæг:** Раст загътайтæ. Сувæллæнттæ, еухатт маисбæрæг кæнæн, зумæг ци æй, уой. Æркæсайтæ, на анзи афæнтти тумбулæгмæ æма байгъосетæ ихæслæвæрдмæ: еугур хузти æхсæнæй равзарун гъæуй, зумæгмæ си кæцитæ хауй, уони.

***Гъазт: «Зумæгон тематикæбæл хузтæ равзарун»***

Сувæллæнттæ зумæгон тематикæбæл хузтæ æвзарунцæ. Зæгъæн, (*мети тъæфил, цонæгъ, метин лæг,Метин Баба, кæрцæ,ходæ, къохӕрходтӕ, хъурбæттæн æма у.и.)*

**Гъомбæлгæнæг**: Хуарз исæнхæст кодтайтæ аци ихæслæвæрд.

Гъомбæлгæнæг кæсуй зумæги туххæй æмдзæвгæ:

***Æмдзæвгæ «Зумæг гъæди»***

Ралæудтæй бабæй зумæг,

’Рбадумдта нæбæл тузмæг.

Алли бон дæр уаруй мет,

Цæугæ донбæл - ехинхед.

Робас балций рацудæй,

Арс лæгæти ниллæстæй,-

’Ма æ дзæмбу æстæруй.

Берæгъ стонгæй ниннеуй.

Уг бæласæбæл рæхцуй,

Узун хуггоммæ цæуй.

Халон уазалæй суйуй,

Хъуахъ - хъуахъ гæнгæ ратæхуй.

Саг æ листæнбæл лæууй,

Рæубес берæгъæй тæрсуй.

Тæрхъос уалдзæг имисуй

’Мамæрамæ балæсуй.

Ралæудтæй бабæй зумæг,

’Рбадумта удта тузмæг…

**Гъомбæлгæнæг:** Сувæллæнттæ, уæ зæрдæмæ фæццудæй æмдзæвгæ? Кæци анзи афонæбæл финст ай? (*Сувæллæнттæ дзуæппитæ дæттунцæ*)

Нийффинста æй Будайти Милуся.

Гъомбæлгæнæг мае ухатт кæсуй æмдзæвгæ. Базонгæ кæнуй сувæллæнтти æнæзонгæ дзурдтихæццæ:тузмæг, цæугæдон, ниннеуй, хуггоммæ.

***Мобилон æфтауæн«Ирончиныг***» - æй пайда кæнун. ***Аудиозапись «Зумæг гъæди»***. ( *Сувæллæнттæ игъосун*цæ).

***Змæлгæ гъазт «Мети гæлæботæ æма думгæ*»**

**Медес:** сувæллæнттæ дууæ къуаребæл дех кæнунцæ: еуетæ – «мети гæлæботæ», иннетœ – «думгæ».

Думгæ ку æрбацæуй: «у-у-у», уæд «гæлæботæ» уати зелдох кæнун райдайунцæ. Думгæ æрсабур æй æма «гæлæботæ» бадунцæ зæнхæбæл.

Иннæ хатт ба «гæлæботæ» уодзæнæнцæ «думгæ», «думгæ» ба – «гæлæботæ».Гъазунцæ (2-3 хатти)

**Гъомбæлгæнæг:** Сувæллæнттæ, мет ба цихузæн æй?

**Сувæллæнттæ:** Мет æй уорс, хæмпос, уазал, фæлмæн.

**Гъомбæлгæнæг:** Мет ма æй хъисхъисгæнагæ. Сæумон уазали къæхти буни куд фæгъæрзуй?

**Сувæллæнттæ:** Хæрст- хæрст, хæрст- хæрст.

***Сугъдæг дзоруйнаг «Гъизт зумæг»***

Хæрст- хæрст- хæрст- хæрст.

Гъизтзумæг! (гъæрæй)

Хæрст- хæрст- хæрст- хæрст.

Гъизтзумæг. (*ниллæгдæр гъæлæсæй*)

Хæрст- хæрст- хæрст- хæрст.

Гъизтзумæг (*бунтонниллæг гъæлæсæй*).

***Гъазт «Зумæгон дзурдтæ»***

**Гъомбæлгæнæг:** Зилдæй ралæудтан, æма зумæгон дзурдтæ дзорæн. Гъазунмæ нæ гъæуй метин къубулойнæ. Къубулойнæ кæрæдземæ цурддæтгæй, тагъд гъæудзæй зумæгон дзурд зæгъун, кенæ ба ниттайдзæй (*Метин Баба, хъурбæттæн, мети къубулойнæ, зазбæласæ, басилтæ, Метин кизгæ æма у.и.)*

**Гъомбæлгæнæг:** Сувæллæнттæ, циуавæр гъæзтитæ уарзетæ зумæги?

**Сувæллæнттæ:** Дзонæгътæбæл гурун, хоккейæй гъазун, къахдзонæгъæбæл гурун, метин лæгтæ аразун.

**Гъомбæлгæнæг:**Уæ еугур дæр хуарз архайдтайтæ! Цæуæн нур ба тургъæмæ æма нæхе раерхæвсæн мети къубулойнитæй,метин лæг исаразæн.